
     REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E

R J E Š E N J E


               TRGOVAČKI SUD U OSIJEKU, po sucu Kati Gojtan, kao sucu pojedincu, u stečajnom predmetu dužnika VIJEĆE SRPSKE NACIONALNE MANJINE OPĆINE VOJNIĆ, Vojnić, Trg Stjepana Radića 1, OIB: 40870008321, povodom zahtjeva Financijske agencije, Regionalni centar Zagreb, Podružnica Karlovac, Ulica Pavla Vitezovića 1, OIB: 85821130368, za provedbu skraćenog stečajnog postupka nad dužnikom, dana 2. prosinca 2016.   


r i j e š i o    j e

                                                 
I/ Dopušta se povrat u prijašnje stanje, te se ukida rješenje ovoga suda br. St-1448/16-4 od 19. rujna 2016.g. 

II/ Obustavlja se skraćeni stečajni postupak nad dužnikom VIJEĆE SRPSKE NACIONALNE MANJINE OPĆINE VOJNIĆ, Vojnić, Trg Stjepana Radića 1, OIB: 40870008321.  



Obrazloženje


            Dana 20. studenog 2015.g. Financijska agencija, Regionalni centar Zagreb, Podružnica Karlovac, je podnijela zahtjev sudu za provedbu skraćenog stečajnog postupka nad dužnikom VIJEĆE SRPSKE NACIONALNE MANJINE OPĆINE VOJNIĆ, Vojnić, te je povodom objavljenog oglasa putem e-oglasne ploče dana 29. srpnja 2016.g., donijeto rješenje ovoga suda br. St-1448/16-4 od 19. rujna 2016.g. kojim se istovremeno otvara i zaključuje skraćeni stečajni postupak nad dužnikom.

	Protiv navedenog rješenja dužnik je pravovremeno podnio žalbu, koju sud smatra prijedlogom za povrat u prijašnje stanje, navodeći da je solventan, da je izmirio sva svoja dugovanja, te da na dan pokretanja skraćenog stečajnog postupka nema neizmirenih obveza u Očevidniku redoslijeda naplate, da je permanentno likvidan i da nije bilo potrebe za pokretanje skraćenog stečajnog postupka, o čemu je kao dokaz dostavio Potvrdu Fine iz koje 

je vidljivo da je stanje duga dužnika 0,00 kn, dakle da ne postoji dug dužnika. Stoga predlaže da se skraćeni stečajni postupak obustavi.

Kako postoji opravdani razlog za propuštanje, to je sud dopustio povrat u prijašnje stanje i ukinuo naprijed navedeno rješenje, dakle odlučio kao u izreci rješenja pod t. I u skladu s odredbom čl. 117. st. 1. i 3. ZPP-a. 

Obzirom da ne postoje stečajni razlozi i nisu ispunjene pretpostavke za otvaranje skraćenog stečajnog postupka, to je usvajajući prijedlog dužnika, odlučeno kao u izreci rješenja u skladu s odredbom čl. 5., čl. 6., čl. 7. i čl. 433. Stečajnog zakona. 


U Osijeku 2. prosinca 2016.  
 

SUDAC:
Kata Gojtan
Zapisničar: Sanda Gučić


UPUTA O PRAVNOM LIJEKU:
Protiv ovog rješenja može se izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj 
1. Dužnik
1. e-Oglasna ploča
1. Riješeno 
1. kal. 2.1.

